钦定古今图书集成/明伦汇编/官常典/第629卷 > 陈茂
## 钦定古今图书集成/明伦汇编/官常典/第629卷 > 陈茂

按《广东通志》：“茂字若恩，汝南人。容止俨恪，须眉甚伟。
为交趾别驾从事，并有奇绩。旧令刺史行部，不涉海。
永初中，盗贼横行，海滨皆震。刺史周敞渡海巡方，遇
大风，船欲覆。茂按剑呵水，神风即息。海上人望之如
神明，莫不畏仰。比敞迁豫州刺史，与茂俱行，到颍川。
阳翟传传中有置美酒一柙，敞去，敕御骝载酒以行茂见，即击柙破之。敞问茂曰：“刺史年老，须酒益气；别
驾破柙，名亦何益？”茂答曰：“所过皆仰明使君传车，而
𬴂骖载酒，非宜也。”敞愈敬重茂。后迁荆州刺史，以公
正著声。